Барбу Исковеску

Барбу Исковеску (; 24 ноябрь 1816 йыл — 24 октябрь 1854 йыл) — Румыния рәссамы, график. Йәһүд сығышлы. Валахиялағы 1848 йылғы революцияла ҡатнашыусы.

 Биографияһы 
1816 йылда Бухарест ҡалаһында рәссам Хаим Ицкович ғаиләһендә тыуған. Ул бала сағынан атаһына уның эшендә ярҙам итә. Рәсем сәнғәтенә һәләте беленгәс, уҡырға китә. 1835—1842 йылдарҙа Венала, һуңынан Парижда Ф. Пико һәм М. Дроллингтарҙа уҡыйМ. Т. Кузьмина Искусство Румынии. 1966..

Парижда булған сағында, Исковеску күп Румыния революционер-эмигранттары менән таныша, атап әйткәндә Розенталь Даниэль һәм Маноах Хиллель менән. Валахияла үҙенең таныш революционерҙарынан ул, Балканда революция хәрәкәте күтәреүҙе маҡсат итеп ҡуйған, бер нисә йәшерен йәмғиәт төҙөү өсөн инструкциялар ала. 1948 йылғы ваҡиғалар алдынан өйгә ҡайтып, революцияла әүҙем ҡатнаша. Өс төҫлө революция байрағы һүрәте төшөрә, уны 1848 йылдың 11 июнендә Бухарест халҡы тотоп йөрөйСтановление национальной классики: Культура народов Центральной и Юго-Восточной Европы в 20-70-е гг. XIX в. Наука, 1991. С. 189. рус ғәскәрҙәре Валахияға инеп революцион хәрәкәткә сик ҡуйғас, Исковеску, башҡа бик күп революция ваҡиғаларында ҡатнашыусылар менән бергә, туған илен ташлап китергә мәжбүр була. Башта Брашовта төпләнә, һуңынан Белград янындағы Земун ҡалаһына күсеп килә, ә унан — Парижға. Шунан һуң бик күп румын эмигранттары менән бергә Константинополгә күсеп килә, ғүмере аҙағына тиклем шунда ҡала. Үҙенең революционер-иптәштәре менән бергә ерләнгән.

 Ижады 
Бик күп замандаштары — революционерҙар портретын яҙаРумыния в лицах. 1996. Улар араһында иң билдәлеләре — Николае Голеску, Аврам Янку, Симон Балинт, Дмитрие Болинтиняну портреттары. Шулай уҡ уның ҡулы менән господарҙәр Михай Храбрый, Басараб Матей, Константин Маврокордат портреттары яҙылған. Исковеску шулай уҡ пейзаждар авторы булараҡ та билдәле.

 Иҫкәрмәләр 

 Әҙәбиәт 
 M. Schwarzfeld, Barbu Jehudah Iscovescu, Annuarul Israeliti Pentru, VIII, 118, Бухарест, 1884.

Категория:Алфавит буйынса шәхестәр
Категория:24 ноябрҙә тыуғандар
Категория:1816 йылда тыуғандар
Категория:24 октябрҙә вафат булғандар
Категория:1854 йылда вафат булғандар